Tu Youyou
Tu Joujou (kin. 屠呦呦, pinyin: Tú Yōuyōu, g. 1930 m. gruodžio 30 d.) – kinų medicinos chemikė, farmacininkė ir mokslininkė, tyrusi medikamentus maliarijai gydyti. Ji atrado artemiziną (taip pat žinomą kaip qinghaosu, kin. 青蒿素) ir dihidroartemizininą. Tai buvo proveržis 20-ojo amžiaus medicinoje, padėjęs išgydyti milijonus žmonių, sergančių maliarija, ypatingai pietų Kinijoje, pietryčių Azijoje, Afrikoje bei pietų Amerikoje. Už šiuos atradimus Tu buvo apdovanota 2011-ųjų Albert Lasker premija už mokslinius tyrimus medicinoje (angl. Albert Lasker Award for Clinical Medical Research) ir 2015-ųjų Nobelio medicinos arba fiziologijos premija, kurią tyrėja dalinosi su William C. Campbell ir Satoshi Ōmura. Tu yra pirmoji Kinijos mokslininkė laimėjusi Nobelio medicinos arba fiziologijos premiją ir pirmoji moteris iš Kinijos laimėjusi Nobelio premiją bet kurioje kategorijoje.